  Туспуктэм: Россиысь вылӥ дышетонъя но тодосъя министерстволэн пресс-службаез Наталия Сильвестрова Россиысь тодосъя академилэн Этнологияя но антропологияя Н. Н. Миклухо-Маклай нимо институтэзлэн кивалтӥсезлэсь ужзэ быдэсъясе Удмуртиысь истори тодосъя докторез, профессорез Алексей Загребинэз юнматӥзы. Со сярысь Россиысь вылӥ дышетонъя но тодосъя министерстволэн пресс-службаез ивортӥз. Алексей Загребин финн-угор калыкъёслэсь этнографизэс эскере. Со 20 арлэсь трос Удмурт кун университетын ужаз, Россиысь тодосъя академилэн Урал ёзэтысьтыз Историяя, кылъя но литературая институтэн кивалтӥз, Россиысь тодосъя академилэн Урал ёзэтысьтыз Эскеронъёсъя удмурт федерал центрлэн президиумезлэн кивалтӥсезлэн воштӥсез вал. 2016-2019 аръёсы Кун Думаын Удмуртилэсь депутат вал, дышетонъя но тодосъя комитетын ужаз. 2022-тӥ арын Алексей Загребин Россотрудничестволэн Финляндиын оскем муртэз луиз. Азьвыл Этнологияя но антропологияя Н. Н. Миклухо-Маклай н имо институтэн истори тодосъя доктор Дмитрий Функ кивалтӥз. Тодэ вайытом, Ижкарын XVIII даурысь удмурт гожъяськет синпелетъёсысь кылъёслы сӥзем книгаен тодматон ортчиз. Тегъёс: Тодос удмуртъёс АлексейЗагребин Удмуртия  